
OBRAZLOŽENJE IZVJEŠTAJA O IZVRŠENJU FINANCIJSKOG PLANA UMJETNIČKE ŠKOLE MIROSLAV MAGDALENIĆ ČAKOVEC ZA RAZDOBLJE OD 1.1.2026. DO 30.6.2026.

[bookmark: _Hlk171876813]U skladu s člankom 86. Zakona o proračunu (NN br. 144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN br. 85/23) Umjetnička škola Miroslav Magdalenić izrađuje Izvještaj o izvršenju financijskog plana za razdoblje od 1.1.2026. do 30.6.2026. godine.

Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Svaka tabela sadrži dva indeksa, jedan pokazuje izvršenje za razdoblje 1.1.-30.6.2026. u odnosu na planirano financijskim planom za 2026. godinu, a drugi izvršenje za obračunsko razdoblje 2026. u odnosu na izvršenje za isto razdoblje prethodne godine.

SAŽETAK UKUPNIH PRIHODA I RASHODA
Ukupni prihodi iznose 723.741,07 eura što je 49,79% prihoda planiranih financijskim planom za 2026. godinu, a 11,68% više u odnosu na prethodnu godinu. Ukupni rashodi iznose 725.752,89 eura što je 48,85% u odnosu na financijski plan za 2026. godinu i 1,38% više nego u prethodnoj godini. Razliku prihoda i rashoda čini manjak prihoda u iznosu od 2.011,82 eura, preneseni manjak iz prethodne godine iznosi 37.245,22 eura pa će se u sljedeće razdoblje prenijeti ukupni manjak u iznosu od 39.257,04 eura. Preneseni manjak iz prethodne godine odnosi se na rashode za plaće i naknade zaposlenika za mjesec prosinac 2025. godine, predstavlja metodološki manjak koji je pokriven u siječnju 2026. godine kada je evidentiran prihod za navedene rashode.

PRIHODI POSLOVANJA
1. Skupina 63 – ostvareno je 48,85% planiranih prihoda. Ostvareni prihodi su veći u odnosu na prethodno razdoblje za 14,64%. Navedeni prihodi odnose se na:
- prihode iz državnog proračuna za plaće i materijalna prava zaposlenih te prihode iz proračuna Međimurske županije za financiranje Smotre pjevačkih zborova osnovnih i srednjih škola Međimurske županije kojoj je Škola bila domaćin
[bookmark: _Hlk235433106]- prihode iz proračuna Grada Čakovca u iznosu od 11.000,00 eura za projekte škole po Javnom pozivu za financijske potpore projektima namijenjenima zadovoljavanju javnih potreba u područjima kulture, tradicijske kulture i umjetnosti na području grada Čakovca. Projekti koje tijekom 2026. godine Škola provodi su: 64. natjecanje studenata glazbe i plesa te obilježavanje Obljetnica Umjetničke škole.
2. Skupina 64 – prihodi od kamate na oročena sredstva i depozite po viđenju nisu ostvareni u 2026. godini zbog zatvaranja poslovnog računa Škole na dan 31.12.2025. i prelaska na Jedinstveni račun Riznice. 
3. [bookmark: _Hlk235441295][bookmark: _Hlk204158614]Skupina 65 – ostvareno je 62,66% planiranih prihoda i 7,36% manje prihoda nego u istom razdoblju prethodne godine. Navedeni prihodi odnose se na participacije učenika i uplate korisnika za polaganje ispita prema osobnim potrebama. Realizacija nenaplaćenih prihoda od participacija učenika uglavnom je ostvarena do kraja nastavne godine.
4. Skupina 66 – u 2026. godini ovi prihodi nisu planirani niti ostvareni, a u 2025. godini odnose se na primljene donacije za nagrade sudionicima 20. Međunarodnog gudačkog natjecanja Rudolf Matz.
5. Skupina 67 – ostvareno je 49,73% planiranih prihoda i nalaze se na razini prethodne godine. Navedeni prihodi odnose se na prihode iz nadležnog proračuna (Grad Čakovec) za materijalne i financijske rashode i za financiranje tehničke podrške.
RASHODI  POSLOVANJA:
Posebni dio izvješća o izvršenju financijskog plana za razdoblje 1.1. do 30.6.2026. godine sadrži rashode razvrstane po ekonomskoj i programskoj klasifikaciji te po izvorima financiranja.

Aktivnost A102401 Materijalni i financijski rashodi
[bookmark: _Hlk235440129]Sredstva za ovu aktivnost ostvarena su iz nadležnog proračuna-Grada Čakovca (izvor 11), a namijenjena su za pokriće materijalnih i financijskih rashoda. Ostvareno je 54,47% rashoda u odnosu na financijski plan za 2026. godinu i 10,69% više nego u istom izvještajnom razdoblju prethodne godine. Navedeni rashodi odnose se na tekuće rashode poslovanja za polugodišnje izvještajno razdoblje.

Aktivnost A103512 Osnovne škole-rashodi za plaće i ostala materijalna prava
Sredstva za ovu aktivnost ostvarena su iz državnog proračuna (izvor 501) i namijenjena su za isplate plaća i ostalih materijalnih prava zaposlenika. U izvještajnom razdoblju ostvareno je 48,45% planiranih rashoda i oni su na razini prethodne godine (98,57%). 

Aktivnost A103502 Programi školstva
Aktivnost Programi školstva financira se iz sljedećih izvora:
[bookmark: _Hlk235439296][bookmark: _Hlk235440653][bookmark: _Hlk235441131]- prihodi iz proračuna Grada Čakovca (izvor 11 i izvor 523) – u 2026. godini iz ovog izvora su financirani rashodi za tehničku podršku (izvor 11) i rashodi za projekte koje Škola provodi tijekom godine, a to su 64. natjecanje studenata glazbe i plesa te obilježavanje Obljetnica Umjetničke škole. Po izvoru 11 ostvareno je 50,00% planiranih rashoda. Po izvoru 523 ostvareno je 59,98% planiranih rashoda i 36,48% više u odnosu na 2025. godinu s obzirom da je za 2026. godinu planiran i primljen veći iznos novčanih sredstava namijenjen za financiranje ovih rashoda (projekata škole).
[bookmark: _Hlk235441500]- ostali prihodi za posebne namjene (izvor 43) – odnosi se na prihode od participacija učenika i uplate korisnika za polaganje ispita prema osobnim potrebama. Rashodi poslovanja odnosno materijalni rashodi financirani iz ovog izvora ostvareni su u visini od 46,69% financijskog plana za 2026. godinu, a 17,33% više nego u 2025. godini. Iz ovih sredstava financira se i nabava dugotrajne nefinancijske imovine te je u izvještajnom razdoblju realizirano 45,12% nabavki planiranih financijskim planom za 2026. godinu, dok je u odnosu na 2025. godinu izvršenje više za 105,13% radi značajnijih ulaganja obavljenih u prvoj polovici 2026. godine (nabave glazbenog instrumenta veće vrijednosti) u odnosu na prvu polovicu 2025. godine (u 2025. godini značajnija ulaganja u dugotrajnu nefinancijsku imovinu obavljena su u drugoj polovici 2025. godine).
[bookmark: _Hlk235441790]- prihodi od pomoći proračunu od nenadležnog proračuna (izvor 522) – ovi prihodi odnose se na novčana sredstva Međimurske županije za financiranje 11. Smotre pjevačkih zborova osnovnih i srednjih škola Međimurske županije kojoj je Umjetnička škola bila domaćin u ožujku 2026. godine. Po ovom izvoru za 2026. godinu prihodi nisu bili planirani, ali su ostvareni zbog financiranja navedene Smotre zborova. Rashodi su ostvareni u iznosu od 3.409,65 eura. 
[bookmark: _Hlk235442024][bookmark: _Hlk235434700]- vlastiti prihodi (izvor 31), prihodi od donacija (izvor 611) i prihodi od prodaje ili zamjene nefinancijske imovine i naknade s naslova osiguranja (izvor 71) za 2026. godinu nisu bili planirani niti su ostvareni rashodi koji se financiraju iz ovih prihoda.  

U Čakovcu, 30. 7. 2026.

PREDSJEDNIK ŠKOLSKOG ODBORA:
Vjeran Vidović, prof.



















